CELEX: C2004/217/32
Language: da
Date: 2004-08-28 00:00:00
Title: Sag C-286/04 P: Appel iværksat den 5. juli 2004 af Eurocermex SA til prøvelse af dom afsagt den 29. april 2004 af De Europæiske Fællesskabers Ret i Første Instans (Anden Afdeling) i sag T-399/02, Eurocermex SA mod Kontoret for Harmonisering i det Indre Marked (Varemærker og Design)

28.8.2004   
            
            
               DA
            
            
               Den Europæiske Unions Tidende
            
            
               C 217/17
            
         Appel iværksat den 5. juli 2004 af Eurocermex SA til prøvelse af dom afsagt den 29. april 2004 af De Europæiske Fællesskabers Ret i Første Instans (Anden Afdeling) i sag T-399/02, Eurocermex SA mod Kontoret for Harmonisering i det Indre Marked (Varemærker og Design)
   (Sag C-286/04 P)
   (2004/C 217/32)
   Ved De Europæiske Fællesskabers Domstol er der den 5. juli 2004 (fax af 29.6.2004) iværksat appel af Eurocermex SA ved avocat A. Bertrand til prøvelse af dom afsagt den 29. april 2004 af De Europæiske Fællesskabers Ret i Første Instans (Anden Afdeling) i sag T-399/02, Eurocermex SA mod Kontoret for Harmonisering i det Indre Marked (Varemærker og Design).
   Appellanten har nedlagt følgende påstande:
   
               —
            
            
               Rettens dom af 29. april 2004 omgøres.
            
         
               —
            
            
               Subsidiært ophæves den appellerede dom.
            
         Anbringender og væsentligste argumenter:
   Retten i Første Instans har ved sin vurdering opdelt de forskellige bestanddele af det ansøgte varemærke og har fastslået, idet den har stadfæstet appelkammerets afgørelse, at disse bestanddele som følge af manglende særpræg ikke gjorde det muligt for forbrugeren at identificere varens oprindelse. Herved har Retten skilt de forskellige bestanddele ad for at behandle dem hver for sig og har nægtet, at det ansøgte varemærke havde nogen form for fornødent særpræg. Der er tale om en åbenbart urigtig vurdering samt en alvorlig retlig fejl, eftersom der skal foretages en vurdering af mærket i sin helhed i den form, der er ansøgt om det, og ikke af de enkelte bestanddele hver for sig.
   I hvert fald har varemærket erhvervet sit fornødne særpræg ved almindelig brug som et tegn, der har forbindelse med en vare og/eller en virksomhed.